மொழி நடை பிரச்சினை தமிழ் விக்கியின் வளர்ச்சியில் சில தருணங்களில் தடையாக உள்ளது (எ.கா) அறிவியல். இத்தொகுப்பில் அடுத்துவரும் தலைப்பு **இருசொல் பெயரீடு** தாங்கள் எடுத்த அடுத்த கட்ட நடவடிக்கை நன்று.
- கூகுள் தமிழாக்க கட்டுரைகளை முற்றிலும் தடை செய்யாது அறிவியல் துறையில் அதிகம் இடம் பெற அனுமதிக்க வேண்டுகிறேன். பெயர் சொற்கள் தூய தமிழ் படுத்துதல் சிறிது காலம் தாழ்த்தி நடைமுறைப்படுதலாம்..(எ.கா) ஜவகர்லால் நேரு , இரத்த வகை
- விக்கிப்பீடியா அறிமுகப்பட்டறை தமிழ்நாட்டில் மாவட்ட வாரியாக நடத்தும் திட்டம் மூலம் விழிபுணர்வு ஏற்படுத்தலாம்.
- **சட்ட மிரட்டல்** - ஓய்வுபெற்ற நீதித்துறை அதிகாரிகளை விக்கிப்பீடியா:நிர்வாகிகள் குழுவில் இடம்பெற ஆலோசிக்கலாம்.
துல்லியமாக, ஒவ்வொன்றாகச் சுட்டிக் காட்ட இயலாவிட்டாலும் பொதுவான சந்தேகங்களை குறிப்பிட்டுள்ளேன். இவ்வுரையாடலின் மூலம் பலரின் குழப்பங்கள் தீரும் என நம்புகின்றேன். நன்றி. --ஸ்ரீதர் <sup>/பேசுக</sup> 08:05, 25 சனவரி 2012 (UTC)  
//தமிழ் விக்கி சிறப்புநிலை அடைய 50,000 கட்டுரைகள் எட்டும்நிலை அவசியம் எனும் எண்ணத்தை உணர்த்தியது. //  
எண்ணிக்கை இலக்குகள் அவ்வப்போது நம்மை உற்சாகப்படுத்திக் கொள்ள உதவுபவை தாம். யாருக்கும் மாற்றுக் கருத்து இல்லை. ஆனால், எண்ணிக்கை மட்டும் இலக்காக அல்லாமல் ஆக்கும் ஒவ்வொரு கட்டுரையும் மற்ற தர அளவீடுகளிலும் சிறப்பாக அமையுமாறு பார்த்துக் கொள்ள வேண்டும்.  
//ஒரு வரிக்கட்டுரைகள்''' ஆங்கிலவிக்கியிலும் இருக்கின்றது//  
ஆங்கில விக்கியில் பல பெரிய, பயனுள்ள கட்டுரைகள் உள்ளன. அவற்றுக்கு இடையே இவை போன்ற சிறிய கட்டுரைகளும் உள்ளன. அவர்களின் பயனர் சமூகம் பெரியது என்பதால் சிறிய கட்டுரைகள் வளர்வதற்கான வாய்ப்பு மிகுதி. ஆனால், தமிழ் விக்கிப்பீடியாவின் பயனர் சமூகம் சிறியது என்பதால் கட்டுரை வளராமல் பல ஆண்டுகளாக அப்படியே உள்ளதற்கான வாய்ப்பு உள்ளது. தவிர, ஒரு வரியாக இடக்கூடிய கட்டுரைகள் பலவும் ஒரு பட்டியலாகவோ தரவுத் தளமாகவோ இட வல்லவை தான். தகவலைச் சேர்ப்பதை யாரும் தடுப்பதில்லை. ஆனால், ஒவ்வொன்றையும் கண்டிப்பாகத் தனித்தனி ஒரு வரிக்கட்டுரையாகத் தான் சேர்க்க வேண்டும் என்றில்லையே? தமிழ் விக்கிப்பீடியாவைப் பொறுத்தவரை கட்டுரையின் குறைந்தபட்ச அளவு மூன்று வரியாக இருக்க வேண்டும். இத்தகைய குறைந்தபட்ச விதிகளை வைத்திருப்பது தமிழ் விக்கிப்பீடியாவைப் பற்றிய நல்லெண்ணம் வளர உதவும். பல இந்திய விக்கிப்பீடியாக்கள் வெறும் ஒரு வரிக் கட்டுரைகளையே கொண்டுள்ளன என்ற விமரிசனம் உண்டு. குறைந்தபட்ச தரம் மட்டுமே இப்படி வைத்திருக்கிறோம். ஆனால், முதற்பக்கத்தில் காட்சிப்படுத்துவதற்கோ சிறப்புக் கட்டுரை ஆக்குவதற்கோ விதிகள் மிகவும் இளக்கமானவை தாம்.  
//தமிழ் விக்கிப்பீடியா கட்டுரைகளில் இணைகப்பட்ட படிமத்தை பொதுக்கோப்பகத்திலிருந்து நீக்கும்போது கால அவகாசத்தை நீட்டித்து தமிழ் விக்கிப்பீடியா:நிர்வாகிகளின் கவனத்திற்கு கொண்டுவந்த பின்னரே அப்படிமத்தை நீக்க தமிழ் விக்கிப்பீடியா சிறப்பு அனுமதி பெற வேண்டும்.//  
இது நடைமுறைச் சாத்தியம் அற்றது. விக்கிமீடியாவின் ஒவ்வொரு திட்டமும் தன்னாட்சி கொண்டது. ஒன்று மற்றொன்றில் தலையிட இயலாது. காமன்சில் நீங்கள் பதிவேற்றும் கோப்புகளை உங்கள் கவனிப்புப் பட்டியலில் வைத்து, நீக்கல் தொடர்பான மறுப்புகளை அங்கு நீங்களே நேரடியாகவே உரையாட வேண்டும். உரையாடுவதற்கு உதவி தேவை எனில், தமிழ் விக்கிப்பீடியா ஒத்தாசைப் பக்கத்தில் கேட்கலாம். அல்லது, நீங்கள் பதிவேற்றும் கோப்புகளை தமிழ் விக்கிப்பீடியாவிலேயே நேரடியாகப் பதிவேற்றலாம். இங்கேயே நேரடியாகப் பதிவேற்றுவது ஊக்குவிக்கப்படுவதில்லையா என்று யாரேனும் தெளிவுபடுத்தலாம்.  
//மொழி நடை பிரச்சினை தமிழ் விக்கியின் வளர்ச்சியில் சில தருணங்களில் தடையாக உள்ளது//  
குறுந்தட்டுத் திட்டம் முடிந்ததும் இதைப் பற்றி விரிவாக உரையாடுவோமே?  
//கூகுள் தமிழாக்க கட்டுரைகளை முற்றிலும் தடை செய்யாது அறிவியல் துறையில் அதிகம் இடம் பெற அனுமதிக்க வேண்டுகிறேன். //  
கூகுளே இந்தத் திட்டத்தைக் கை விட்டு விட்டது. ஏற்கனவே கூகுள் உருவாக்கிய கட்டுரைகளை சீராக்குவதே இப்போது உள்ள பணி. கூகுளைச் சாராத தனிப்பட்ட பயனர்கள் இது போன்ற கருவிகளைப் பயன்படுத்திப் பங்களிப்பதைத் தடுப்பது என்பது தற்போது முறையான கொள்கையாக உள்ளது. இக்கொள்கையில் மாற்றம் வேண்டும் எனில் இங்கு உரையாடலாம்.  
//விக்கிப்பீடியா அறிமுகப்பட்டறை தமிழ்நாட்டில் மாவட்ட வாரியாக நடத்தும் திட்டம்//  
பொதுவாக, இணையத்துக்கு வெளியே நடக்கும் பரப்புரைகளில் கூடுதல் மனித உழைப்பு, நேரம், பணம் தேவைப்படும். விக்கிப்பீடியா பயனர்கள் அனைவரும் தன்னார்வலர்கள். பலரும் முழு நேரப் பணி அல்லது படிப்பில் உள்ளார்கள். எனவே, திட்டமிட்டு ஒவ்வொரு மாவட்டமாக நடத்துவதில் நடைமுறைச் சிக்கல் உள்ளது. மற்றபடி, ஆர்வமுள்ள பயனர்கள் தத்தம் வசதிக்கு ஏற்ப பரப்புரை முயற்சிகளை ஒருங்கிணைக்க ஊக்குவிக்கப்படுகிறார்கள். தங்கள் ஊரில் உள்ள ஒரு கல்லூரி, பள்ளி என்பதில் இருந்து கூட நீங்கள் இதைத் தொடங்கலாம். மாவட்டம் தோறும் நடத்துவதை ஒரு திட்டமாகச் செய்ய விரும்பினீர்கள் என்றால், இதற்கான திட்டப் பக்கம் தொடங்கி உங்கள் கருத்துகளை முன்வைக்கலாம். ஆர்வமுள்ள பயனர்கள் இணைந்து கொள்வார்கள்.  
//சட்ட மிரட்டல்//  
இது குறித்த அண்மைய ஆலமரத்தடி உரையாடலில் இத்தகைய பயனர்களை உடனே தடுக்கலாம் என்றும் எச்சரிக்கை விடுத்துப் பிறகு தடுக்கலாம் என்றும் இரு வகையான கருத்துகள் தென்பட்டன. தேவைப்பட்டால், விதி இயற்றி இப்பயனர்களைத் தடுக்கலாம். மேலதிக சட்ட உதவி தேவை என்றால் இந்திய விக்கிமீடியா பிரிவையும் விக்கிமீடியா நிறுவனத்தையும் அணுகலாம்.  
//ஓய்வுபெற்ற நீதித்துறை அதிகாரிகளை விக்கிப்பீடியா:நிர்வாகிகள் குழுவில் இடம்பெற ஆலோசிக்கலாம்.//  
பயனர்கள் நேரடியாக விக்கிப்பீடியாவில் செய்யும் பணிகளே விக்கிப்பீடியா நிருவாகிகளைத் தேர்ந்தெடுத்துக்கும் போது கணக்கில் கொள்ளப்படும். இந்த நிருவாகிகளும் துப்புரவுப் பணியாளர் போன்றவர்களே தவிர இவர்களுக்கு என சிறப்பு அதிகாரம் ஏதும் இல்லை. எனவே, வெளியாட்களை நிருவாகிகள் ஆக்குவது விக்கிமீடியா கொள்கைக்கு முரண்பட்டது. அப்படியே யாராவது ஆனாலும், இந்த விசயத்தில் ஒன்றும் செய்ய இயலாது.  
மேலோட்டமான கருத்துகள் விக்கிப்பீடியா சமூகத்திலும் வெளியேயும் தேவையற்ற குழப்பங்களை உருவாக்கும் என்பதை உணர்ந்து, உங்கள் கருத்துகளை இது போல் தெளிவாக முன்வைத்தால் நன்று. நன்றி--இரவி 10:57, 25 சனவரி 2012 (UTC)  
:: *// அல்லது, நீங்கள் பதிவேற்றும் கோப்புகளை தமிழ் விக்கிப்பீடியாவிலேயே நேரடியாகப் பதிவேற்றலாம். இங்கேயே நேரடியாகப் பதிவேற்றுவது ஊக்குவிக்கப்படுவதில்லையா என்று யாரேனும் தெளிவுபடுத்தலாம். // *
:ஆம் இரவி. நல்லெண்ணப் பயன்பாட்டு அடிப்படைக் (fair-use) கோப்புகளைத் தவிர பிறவற்றை பொதுக்கோப்பகத்திலேயே (காமன்சிலேயே) பதிவேற்றுவது நல்லது. அங்கு இருப்பதால் மற்ற விக்கிகளிலும் பயன்படும். மேலும், காப்புரிமையைச் சரிபார்ப்பதற்கு அங்கு பலர் இருக்கிறார்கள். வேறு ஏதாவது சிறப்புத் தேவை இருந்தால் தமிழ் விக்கியில் பதிவேற்றலாமென நினைக்கிறேன். -- சுந்தர் <sup>\பேச்சு</sup> 11:09, 25 சனவரி 2012 (UTC)